section_heading: Povjest
paragraph_text: U obližnjoj Beretinovoj gradini iskopani su (od 1963.) ostatci liburnskog naselja iz pretpovijesnog vremena (obrambene zidine, kuće pravokutne osnove zidane u kamenu i dr.). Naselje je bilo naseljeno i u rimsko doba, o čemu svjedoče velike količine keramike i drugog materijala. Naseljen u srednjem vijeku, za vrijeme prodora Turaka, Radovin je bio prevažno stražarsko mjesto vrlo širokoga zadarskog i ninskog teritorija, tako da nitko ni iz Islama, ni Poličnika, ni Nadina ni iz Zemunika nije mogao proći, a da ga odavde ne primijeti. O toj strateškoj važnosti svjedoče i ostatci građevina iz tog i ranijih vremena na Beretinovoj glavici. Na zapad, uz more nalazilo se prekrasno malo naselje u vlasništvu zadarske plemićke obitelji Ljubavac. Početkom 18. stoljeća. bio je ninska kapelanija. <ref>